
   
 చి|| ల|| సౌ|| శకుంతలకు,

 మీ అమ్మ దీవించి వ్రాయునది .కార్డుతప్ప వ్రాయని నేను కవరు దానిలో వ్రాసిన అరడజను కాగితాలు చూచి, ఇది వ్రాసింది అమ్మేనా! అని ఆశ్చర్యపోతున్నావా? మరి__ఇక్కడ జరిగిన సంఘటనలు చూచినట్లయితే నీకూ ఆశ్చర్యం కలగక తప్పదు.

 ఈ వూళ్ళోనే పాండురంగంగారని హెడ్ మాష్టరు వున్నారు. బహు కుటుంబీకుడు. వారి పెద్ద అమ్మాయి సుధారాణి వీణ డిప్లమో పాస్ అయింది. చక్కని కంఠము. యీ వూళ్లోనే అక్కడక్కడ పాటకచ్చేరీలు చేసిందట. కృష్ణ చాలాసార్లు సుధాగానం విన్నాడట. అప్పుడు వారిరువురికీ పరిచయం అయింది. సుధ వాళ్ళ వాళ్ళతో చెప్పి వివాహం చేసుకుందామనుకున్నారట. ఓ రోజు కృష్ణ సుధ మాట్లాడుకోవటం సుధ నాన్నగారి దృష్టిలో పడింది. చివాట్టుపెట్టి సుధను యింటికి తీసుకెళ్ళారట.

 వాళ్ళ వాళ్ళు పెళ్ళికి అభ్యంతరం చెప్పాల్సిందేకాని అమ్మ దేనికీ అడ్డుచెప్పదు, నీతిమాలిన పనిచేస్తే తప్ప తెలిసిన అమ్మాయిని పెద్దల అనుమతితో పెళ్ళిచేసుకోటం నేరంకాదని తెలిసి సరాసరి కృష్ణ వాళ్ళింటికి వెళ్ళాడుట. వెళ్ళి......"మా అన్న కట్నం తీసుకోకుండా పెళ్ళి చేసుకున్నాడు. నేనూ కట్నం తీసుకోను. నమ్మించి మోసగించే రకాన్ని కాదు. వొండొరులం యిష్టపడ్డాము. మీరు ఊ అంటే మా అమ్మగారిని తీసుకువస్తాను." అని చెప్పాడుట.

 అప్పుడు వాళ్ళేమన్నారో తెలుసా శకూ! బహుశా నీ వూహకు అందదేమో? నేను వాళ్ళకు తెలుసట. వాళ్ళేమన్నదీ వివరం రాసేబదులు రెండు ముక్కల్లో రాస్తాను. "ఓహో! ఆతల్లి కన్నబిడ్డవా? అలా చెప్పు. పోలికలెక్కడికి పోతాయి. మా యింటావంటా లేదు. ప్రేమలు పెళ్ళిళ్ళు" అంటూ నాలుగు దులిపారట. కృష్ణది వూరుకొనే తత్వంకాదు తననవలసింది అని వచ్చేశాడట. నాలుగురోజుల తరువాత ఎలా పోష్టు చేయగలిగిందోగాని సుధ వద్ద నుంచి కృష్ణకు లెటర్ వచ్చింది.....తనని మేనమామకిచ్చి పెళ్లి చేయటానికి ముహూర్తాలు పెట్టబోతున్నారట. నా పెళ్లి చేసుకోటానికి నాకు హక్కు వుంది. మైనరు తీరింది. ఫలానారోజు నీకోసం ఎదురుచూస్తుంటాను నన్ను తీసుకెళ్ళు. లేకపోతే యీ లోకం నుంచే శలవుతీసుకుంటాను" అని.

 మధ్యాహ్నం షాపుకి లెటర్ వచ్చిందిట. రెండు రోజులక్రితం అందవలసింది, ఆరోజు అందింది. షాపునుంచి అటే వెళ్ళి సుధను వెంటబెట్టుకొచ్చాడు కృష్ణ. 

 కృష్ణ చెప్పింది విన్నతరువాత మందలించలేకపోయాను. అలా అని వూరుకోలేదు. "ప్రేమ గుడ్డిది. మగవాడిని నమ్మి ఆడది వంటరిగా బైటకు రాకూడదు." అని సుధతో అంటే ఏమందో తెలుసా? "ఆయన వ్యక్తిత్వం అవగాహన చేసుకునే బైట కాలుపెట్టాను" అంది.

 "రుక్మిణి రాయబారం పంపితేనే కదమ్మా శ్రీకృష్ణుడు కదిలి వెళ్ళింది." అన్నాడు కృష్ణ.

 కృష్ణ, సుధలలాంటి ప్రేమికులు ఎందరోవుండవచ్చు. కాని......కార్యాచరణకు వస్తే అందరూ వెనకడుగు వేసేవారే, యిరువురిలో ఒకరు మోసకారులయితే రెండోవారి భవిష్యత్తు అంధకారమేకదా?

 సుధ నాన్నగారు మరికొందరువచ్చి పోట్లాడారు. రిజిష్టర్ మేరేజీ చేసుకున్నామని కృష్ణ దభాయించాడు. అక్కడితో కాస్త తగ్గారు. యీమధ్య ఆడవాళ్ళుమాత్రం చాటుగావచ్చి చూచివెళ్ళారు.

 ఎవరెట్లాంటివారయినా సుధ చాలా మంచిపిల్ల. కృష్ణ ఎన్నిక సరి అయినది. పరిస్థితులు చక్కబడింతరువాత నలుగురి ఎదుట కృష్ణ, సుధల వివాహం జరుగుతుంది. ఆరోజు వరకు ఆగుతామన్నారు. సుధ మనింట్లోనే వుంది. రఘు, రాధ కూడ సుధంటే యిష్టం చూపుతున్నారు. "మామగారిచేత కాళ్ళు తరువాత కడిగించుకోవచ్చు. రిజిష్టర్ మేరేజి ముందు చేసుకోటం మంచిది" అని రఘు అన్నాడు. ఇదే విషయం కృష్ణ ఆలోచిస్తున్నాడు.

 పరిస్థితులు చక్కబడుతున్నాయి, అనుకుంటూవుండగా కనీ వినీ ఎరుగని సంఘటన జరిగింది. అది మీ నాన్నగారి రాక__

 ఆశ్చర్యపోతున్నావా శకూ? ఏది మంచిది జరుగుతున్నదో! ఏది చెడుకి జరగనున్నదో! ముందు యింకేం జరగనున్నదో! విధికి తలవంచాల్సిందేతప్ప కాలానికి ఎదురీది నిలిచే శక్తి నాలో నశించింది.

 ఇంతకాలమూ యీ సంసారం నడిపింది నేనా? అనుకుంటే, నిజమా అనిపిస్తున్నది.

 "పార్వతికి నోట్లో నాలుకలేదు. పార్వతి చాలా మంచిపిల్ల. ఓమాట అన్నా తనను కాదన్నట్టు పోతుంది. పార్వతి యీ కాలం పిల్లకాదు భయస్తురాలు. తెలిసిన వారందరూ నాగురించి ఓనాడు యివేమాటలన్నారు. పిల్లల భవిష్యత్తు దృష్టిలో పెట్టుకొని నా కాళ్ళమీద నేనిలబడితే, లోకందృష్టిలో గడుసుదాన్ని, అన్నింటికీ తెగించిన మొగరాయుణ్ని అయ్యాను.

 మగవాడి అండలేని ఆడది సచ్చరితురాలయినా అపవాదులకులోటువుండదు. అంతేకాదు, అణగతొక్కటానికి చూస్తారు. లొంగనప్పుడే ఎన్నిపేర్లయినా వచ్చేది. అనుభవంలో గ్రహించిన సత్యం యిది. 

 జీవిత పోరాటంలో గెలుపు నాదే అయినా అలసిపోయాను శకూ! దేహమూ, మనసు విశ్రాంతి కోరుతున్నాయి. ఇదే సమయంలో నాన్నగారు వచ్చారు. పిన్ని వద్దకు వెళ్ళి ఎడ్రస్ కనుక్కొని వెతుక్కుంటూ నాకోసం వచ్చారు.

 "పార్వతీ! నీకు తీరని అన్యాయం చేశాను, పిల్లల పట్ల తండ్రిగా నాధర్మం నిర్వర్తించకుండా ముఖం తప్పించాను. గాలికి తిరగటం అలవాటు అయి నాటక సమాజమే నా ఊపిరి, ప్రాణం, అందుకే జన్మ ఎత్తానని మురిసిపోయాను. సంసారము, బరువు బాధ్యతలు కొద్దిగానన్నా గుర్తెరిగినవాడినయితే నా జీవితం మరోవిధంగా వుండేది.

 నాటకాల్లో నాయకుడిగా వేషంవేస్తున్న రోజుల్లో నిజజీవితంలో కూడా రాజకుమారుడిలా బ్రతికాను. అఖండ కీర్తిగౌరవాలు, వాటితో అంధుడిని అయ్యాను.

 క్రొత్తనాటక సమాజాలు వెలిశాయి. క్రొత్త పద్ధతులు ప్రవేశించాయి. సరిక్రొత్త నటులు పెరిగిపోయారు. మేమేస్తున్న ప్రతినాటకం ఘోరంగా దెబ్బతిన్నాయి. మాలో మాకు చీలికలు ఏర్పడ్డాయి. ఎవరిదోవవారు చూచుకున్నారు. ఒంటరిగా మిగిలిపోయాను. ఇంటికి రావటానికి ముఖం చెల్లలేదు. దేశంమీద పడ్డాను. నాటకసమాజంలో తప్ప నిజ సమాజంలో జీవించటమే చేతకాని నేను పిడికెడు మెతుకుల కోసం నరకం చవిచూచాను. ఏమీచేయలేక నీవున్నావనుకుంటూ వచ్చాను పార్వతీ! దేహీ అంటూ నీపంచ చేరాను. నీ నిర్ణయం ఏదయినా సంతోషంగా స్వీకరిస్తాను." అంటూ మీ నాన్నగారు అతిదీనంగా అంటుంటే ఆ సమయంలో ఏం చేయాలి? నీవే చెప్పు శకూ!

   
 chi|| la|| sou|| sakuntalaku,

 mee amma deevinchi vraayunadi .kaardutappa vraayani nenu kavaru daanilo vraasina aradajanu kaagitaalu chuuchi, idhi vraasindi ammena! ani aascharyapotunnava? mari__ikkada jarigina sanghatanalu chuchinatlayithe neekuu aascharyam kalagaka tappadu.

 ee voollone paandurangamgaarani head mashtaru vunnaru. bahu kutumbeekudu. vaari pedda ammai sudharani veena diplamo pas ayindi. chakkani kanthamu. yee voollone akkadakkada paatakachereelu chesindata. krishna chaalaasaarlu sudhaagaanam vinnadata. appudu vaariruvurikii parichayam ayindi. sudha vaalla vaallatho cheppi vivaham chesukundamanukunnari. oo roju krishna sudha matladukovatam sudha naannagaari drushtilo padindi. chivattupetti sudhanu yintiki teesukellaarata.

 vaalla vaallu pelliki abhyantaram cheppalsindekani amma denikee adducheppadu, neetimaalina panicheste tappa telisina ammayini peddala anumatitho pellichesukotam nerankaadani telisi sarasari krishna vaallintiki vellaaduta. velli......"maa anna katnam teesukokunda pelli chesukunnadu. nenuu katnam teesukonu. namminchi mosaginche rakaanni kaadu. vondorulam yishtapaddamu. meeru oo ante maa ammagaarini teesukuvastaanu." ani cheppaduta.

 appudu vallemannaro telusa sakuu! bahusa nee voohaku andademo? nenu vaallaku telusata. vallemannadii vivaram rasebadulu rendu mukkallo raastaanu. "oho! aatalli kannabiddava? alaa cheppu. polikalekkadiki potayi. maa yintavanta ledu. premalu pellillu" antuu naalugu duliparata. krushnadi voorukone tatvankaadu tananavalasindi ani vachesadata. nalugurojula taruvaata ela poshtu cheyagaligindogani sudha vadda nunchi krushnaku leter vachindi.....tanani menamamakichi pelli cheyataniki muhuurtaalu pettabotunnarata. naa pelli chesukotaniki naaku hakku vundi. mainaru teerindi. phalanaroju neekosam eduruchustuntaanu nannu teesukellu. lekapothe yee lokam nunche salavuteesukuntaanu" ani.

 madhyaahnam shapuki leter vachindita. rendu rojulakritam andavalasindi, aaroju andindi. shaapununchi ate velli sudhanu ventabettukochaadu krishna. 

 krishna cheppindi vinnataruvaata mandalinchalekapoyanu. alaa ani voorukoledu. "prema guddidi. magavaadini nammi aadadi vantarigaa baitaku rakudadu." ani sudhatho ante emando telusa? "aayana vyaktitvam avagaahana chesukune baita kaalupettaanu" andi.

 "rukmini rayabaram pampithene kadamma srikrishnudu kadili vellindi." annadu krishna.

 krishna, sudhalalanti premikulu endarovundavachhu. kaani......kaaryaacharanaku vaste andaruu venakadugu vesevare, yiruvurilo okaru mosakarulayithe rendovari bhavishyattu andhakaaramekadaa?

 sudha naannagaaru marikondaruvacchi potlaadaaru. resishter maragi chesukunnamani krishna dabhaayinchaadu. akkaditho kaasta taggaaru. yeemadhya aadavaallumaatram chaatugaavachi chuuchivellaaru.

 evaretlaantivaarayinaa sudha chala manchipilla. krishna ennika sari ayinadi. paristhitulu chakkabadintaruvaata naluguri eduta krishna, sudhala vivaham jarugutundi. aaroju varaku aagutaamannaaru. sudha manintlone vundi. raghu, raadha kuuda sudhante yishtam chuuputunnaaru. "maamagaaricheta kaallu taruvaata kadiginchukovachhu. resishter meragi mundu chesukotam manchidi" ani raghu annadu. ide vishayam krishna aalochistunnadu.

 paristhitulu chakkabadutunnayi, anukuntuuvundagaa kanee vinee erugani sanghatana jarigindi. adhi mee naannagaari raaka__

 aascharyapotunnava sakuu? edhi manchidi jarugutunnado! edhi cheduki jaraganunnado! mundu yinkem jaraganunnado! vidhiki talavanchaalsindetappa kaalaaniki edureedi niliche sakti naalo nasinchindi.

 intakaalamuu yee samsaaram nadipindi nena? anukunte, nijama anipistunnadi.

 "paarvatiki notlo naalukaledu. paarvati chala manchipilla. omaata anna tananu kaadannattu potundi. paarvati yee kaalam pillakaadu bhayasturaalu. telisina vaarandaruu nagurinchi onaadu yivemaatalannaaru. pillala bhavishyattu drushtilo pettukoni naa kaallameeda nenilabadithe, lokandrushtilo gadusudaanni, annintikii teginchina mogarayunni ayyanu.

 magawadi andaleni aadadi sacharituraalayinaa apavaadulakulotuvundadu. antekaadu, anagatokkataaniki chustaru. longanappude enniperlayina vachedi. anubhavamlo grahinchina satyam yidi. 

 jeevita poraatamlo gelupu naade aina alasipoyanu sakuu! dehamuu, manasu vishraanti korutunnayi. ide samayamlo naannagaaru vachaaru. pinni vaddaku velli edrus kanukkoni vetukkuntu nakosam vachaaru.

 "paarvatii! neeku teerani anyayam cheshaanu, pillala patla tandrigaa naadharmam nirvartinchakundaa mukham tappinchaanu. gaaliki tiragatam alavaatu ayi naataka samajame naa oopiri, praanam, anduke janma ettaanani murisipoyanu. samsaaramu, baruvu baadhyatalu koddigaanannaa gurteriginavadinayita naa jeevitam marovidhamgaa vundedi.

 naatakaallo nayakudiga veshamvestunna rojullo nijajeevitamlo kuudaa rajakumarudila bratikaanu. akhanda keertigouravaalu, vaatitho andhudini ayyanu.

 krottanaataka samaajaalu velisai. krotta paddhatulu pravesinchaayi. sarikrotta natulu perigipoyaaru. memestunna pratinaatakam ghoramgaa debbatinnayi. malo maaku cheelikalu erpaddai. evaridovavaaru chuuchukunnaaru. ontarigaa migilipoyanu. intiki raavataaniki mukham chellaledu. desammeeda paddaanu. natakasamajamlo tappa nija samaajamlo jeevinchatame chetakaani nenu pidikedu metukula kosam narakam chavichuchanu. emicheyaleka neevunnaavanukuntu vachanu paarvatii! dehi antuu neepancha cheraanu. nee nirnayam edayina santoshamgaa sweekaristaanu." antuu mee naannagaaru atideenamgaa antunte aa samayamlo yem cheyali? neeve cheppu sakuu!